burgasdotpro/wikipedia huggingface dataset:
Diktys (Serifos)

Diktys (starogr. "Δίκτυς" – "Diktys", ) je v gréckej mytológii syn Magnea a brat serifského kráľa Polydekta. 
Diktys brat serifského kráľa Polydekta bol rybárom, ktorý jedného dňa vylovil z mora veľkú truhlicu a v nej našiel polomŕtvu ženu a nemluvňa. Tou ženou bola Danaé, dcéra argejského kráľa Akrisia a jej malý synček Perseus. Kráľ ich zavrhol, pretože mu dávna veštba predpovedala, že zomrie rukou svojho vnuka a jeho dcéra Danaé aj keď bola uväznená, neunikla pozornosti najvyššieho boha Dia a porodila dieťa.
Danaé a Perseus tak získali útočisko na Serife u kráľa Polydekta, ale napriek tomu tam neboli v bezpečí. Po rokoch sa Polydektes do Danaé zaľúbil a ponúkal jej manželstvo, ale ona ho opakovane odmietala. Keď to nešlo po dobrom, pokúšal sa ju získať násilím, ale syn Perseus ju stále ubránil. 
Aby mu Perseus neprekážal, rozhodol sa ho odstrániť ľsťou a to tak, že začal spochybňovať jeho božský pôvod a žiadal dôkaz. Navrhol mu preto ťažkú, priam nadľudskú úlohu: zabiť Medúzu jednu z troch Gorgón a ako dôkaz priniesť jej hlavu. Perseus sa dal nachytať a úlohu prijal, vydal sa na dlhú cestu, našiel Medúzu a s pomocou bohov i zázračných predmetov sa mu podarilo odseknúť jej hlavu a vrátil sa s ňou na Serifos. Matku po príchode našiel ukrytú pred útokmi Polydekta v Diovom chráme, stráženú ozbrojencami, aby nemohla utiecť. Kráľ si zatiaľ čas krátil hodovaním, pokojný v presvedčení, že Perseus už nie je nažive. Keď sa Perseus nečakane zjavil, Polydektes neveril svojim očiam a žiadal dôkaz, že Medúzu doniesol – a stalo sa, keď Perseus hlavu Medúzy vytiahol, Polydektes sa so svojimi druhmi v tom okamihu premenili na kameň.
Perseus tak svoju matku oslobodil, vládu nad Serifom odovzdal svojmu záchrancovi Diktyovi a vrátil sa do rodného Argu.
Lastovičník väčší

Lastovičník väčší ("Chelidonium majus") je trvácna rastlina z čeľade makovité ("Papaveraceae"). Má hrubý valcovitý rozkorenený z vonka červenohnedý, vnútri pomarančovožltý podzemok. Je rozšírený v miernom pásme Eurázie a takisto aj iných kontinentov. Rastlina ma dlhú históriu liečebného použitia, ktorá sa datuje až do staroveku. Obsahuje početné množstvo alkaloidov. Charakteristické žlto-oranžové mlieko sa používa v ľudovom liečiteľstve na odstraňovanie bradavíc.
Opis.
Lastovičník dorastá do výšky až 1 metra. Listy sú vajcovité, laločnato vrúbkované, na rube riedko ochlpené. Kvitne od mája do septembra; žlté kvety vyrastajú na dlhých stopkách a vytvárajú okolíky. Po odkvitnutí dozrievajú semená v plodoch, ktorými sú šešuľovité tobolky. Byľ aj listy sa ľahko lámu a na lome vyteká tmavožlté až oranžové mlieko. Celá rastlina je považovaná za jedovatú.
Rozšírenie.
Pochádza z Európy, zo Stredomoria. Je tiež široko rozšírený v Severnej Amerike, kde bol privezený osadníkmi pre svoje liečivé účinky pred rokom 1672. V Tatrách sa vyskytuje do nadmorskej výšky , v Beskydách do približne a v Krkonošiach do 
Rastie na pôdach s vyšším obsahom dusíka a dostatočnou vlhkosťou, najčastejšie pozdĺž ciest a plotov, na rumoviskách, v záhradách a pod.
Liečivé účinky.
Rastlina obsahuje okrem iných účinných látok alkaloidy izochinolínového typu a deriváty kyseliny kávovej. Odvar z lastovičníka pôsobí proti dráždivému kašľu, uľavuje pri bolestiach spojených s chorobami žlčníka a pôsobí preventívne proti astmatickým záchvatom. Opakovaným potieraním čerstvým mliekom s cytostatickým až leptavým účinkom je možné odstraňovať bradavice a teoreticky aj malé vnútorné nádory. Aj napriek tomu, že je šťava nebezpečná pre oči a vyvoláva silné pálenie, niektorí liečitelia v minulosti aplikovali malé množstvo do očného kútika pri liečbe niektorých zákalov. Historicky boli lastovičníku pripisované mnohé mimoriadne liečivé aj magické účinky a niektorí liečitelia dodnes veria v jeho účinok aj proti niektorým druhom vnútornej rakoviny. Jedovatosť je v literatúre preceňovaná, v praxi je lastovičník bez nežiaducich účinkov miestami používaný do bylinných zmesí.
Mestská hromadná doprava v Karlovej Vsi

Mestská hromadná doprava v Karlovej Vsi (skr. MHD v Karlovej Vsi) je sieť MHD v Bratislave, v mestskej časti Karlova Ves. Tvoria ju tri spôsoby dopravy: električková, autobusová a trolejbusová.
Zabezpečuje ju DPB, a.s. Obratisko električiek sa nachádza na konečnej zastávke "Kútiky (Karlova Ves)".
Trolejbusová sieť.
Trolejbusová sieť v Karlovej Vsi nie je zapojená do zvyšku trolejbusovej siete v Bratislave. Na tejto trase premávajú predovšetkým trolejbusy Škoda 25Tr s pomocným diesel-agregátom. V prípade nedostatku prevádzkyschopných vozidiel sú vozidlá Škoda 25Tr nahradzované trolejbusmi Škoda 15Tr alebo Škoda 31Tr SOR, ktoré sú na začiatku a konci služby odtiahnuté.
Duluth (Minnesota)

Duluth je prístavné a štvrté najväčšie mesto amerického štátu Minnesota a sídlo Saint Louis County. Svojím významom je Duluth druhé najvýznamnejšie mesto na Hornom jazere, po kanadskom Thunder Bay. Aglomerácia mesta mala v roku 2010 279 771 obyvateľov. 
Mesto sa nachádza v najzápadnejšom bode Veľkých jazier, ktoré spája s Atlantickým oceánom kanál Saint Lawrence Seaway. Duluth spolu s mestom Superior vo Wisconsinee tvorí aglomeráciu Twin Ports. Obe mestá disponujú spoločným prístavom, ktorý je najväčším prístavom na Veľkých jazerách, prepravujúcim železnú rudu, obilie a uhlie a jedným z najvýznamnejších vnútrozemských prístavov Spojených štátov. Mesto a okolie je centrom severnej Minnesoty.
V meste sa nachádza obrovské sladkovodné akvárium Great Lakes Aquarium. 
Mesto je pomenované po Daniel Greysolonovi, Le Sieur du Luth, prvom známom objaviteľovi tejto oblasti Minnesoty.
Retransmisia (znovuvysielanie)

Retransmisia alebo zriedkavo znovuvysielanie je ďalšie vysielanie prebratého signálu. 
V zmysle textu slovenského zákona č. 308/2000 Z.z. je retransmisia konkrétnejšie "príjem a súčasný, úplný a nezmenený prenos pôvodného vysielania programovej služby alebo jeho podstatnej časti vysielateľom, určenej na príjem verejnosťou, uskutočnený elektronickou komunikačnou sieťou." (§3 zák. 308/2000 Z.z.)
Bousiris (mytológia)

Bousiris alebo Búsiris alebo Busiris (starogr. "Βούσιρις – Bousiris/iný prepis Búsiris", ) je v gréckej mytológii egyptský kráľ, syn boha morí Poseidóna a Lysianassy, dcéry prvého egyptského kráľa.
Za vlády kráľa Bousirida bolo v Egypte dlhé deväť rokov trvajúce sucho, neúroda a hladomor. Podľa veštby cyperského veštca Frasia bolo možné túto neúrodu zažehnať, len tak, ak sa každoročne Diovi obetuje jeden cudzinec. Bousiris ho hneď ako cudzinca nechal spútať a obetoval ho prvého. Na jeho rozkaz sa potom konali každoročne obete cudzincov.
Posledným obetovaným mal byť veľký hrdina Herakles, ktorý prechádzal Egyptom cestou zo záhrady Hesperidek, kde splnil už jedenástu úlohu pre mykénskeho kráľa Eurysthea. Keď Herakla priviedli na miesto obetovania, roztrhal železné putá, zabil Bousiridovho syna Amfidamanta a aj samého Bousirida. Od tých čias sa Egypt stal pre cudzincov bezpečnou krajinou.
Gagauzština

Gagauzština "(Gagauz dili/Гагауз дили)" je turkický jazyk používaný Gagauzmi. Rozšírená je na juhu Moldavska a v priľahlých oblastiach Ukrajiny. Gagauzština je jeden z úradných jazykov Gagauzskej autonómnej oblasti v rámci Moldavska. Hovorí ňou približne 160 tisíc ľudí (2000). Je jedným z najmladších európskych spisovných jazykov, kodifikovaný bol v roku 1957. Jazyk sa stáročia vyvíjal v cudzom jazykovom prostredí. 
Rozlišujeme tri hlavné dialekty gagauzštiny: čadyrlungsko-komratský (nazývaný aj centrálny), vulkaneštský (nazývaný aj južný) a bulharský (v Bulharsku a Rumunsku, veľmi sa odlišuje a odumiera). Základ spisovného jazyka tvorí centrálny dialekt, ale pri kodifikácii sa zohľadňoval aj vulkaneštský dialekt. Radí sa medzi oghuzské jazyky, ktoré sú medzi sebou pomerne zrozumiteľné. Najbližšie má gagauzština k turečtine.
Zápis.
Do konca 19. storočia neexistovala písaná forma gagauzštiny. Prvá abeceda, ktorú zostavil roku 1895 ruský etnograf V. A. Moškov, vychádzala z cyriliky a bola doplnená o značné množstvo pridaných znakov. Druhú abecedu, ktorá sa viac podobala ruskej cyrilike, zostavil medzi rokmi 1909 až 1914 gagauzský učiteľ M. Çakir, ktorý takisto v roku 1932 zostavil takisto gagauzskú abecedu vychádzajúcu z latinky. V medzivojnovom období bolo Gagauzsko súčasťou Rumunského kráľovstva. Rozhodnutím Najvyššieho sovietu Moldavskej SSR bola pre gagauzštinu roku 1957 oficiálne zavedená abeceda vychádzajúca z cyriliky. Tá s drobnými úpravami platila až do roku 1996, keď sa zaviedla súčasná latinská abeceda.
Nikon D90

Nikon D90 je 12,3 megapixelová digitálna zrkadlovka spoločnosti Nikon, oficiálne predstavená 27. augusta 2008. Model je určený pre profesionálnych používateľov, nahradil typ Nikon D80. 
V máji 2009 vyhral model D90 cenu TIPA European Photo &amp; Imaging Award v kategórii Best D-SLR Advanced. Od júla 2011 ostal D90 vo výrobe a tak dopĺňa medzeru medzi modelmi Nikon D5100 a Nikon D7000.
Funkcie.
Medzi niektoré z vylepšení modelu D90 oproti modelu D80 sú rozlíšenie 12,3 megapixelov, schopnosť rozšírenia svetelnej citlivosti, živý náhľad a automatická oprava bočnej chromatickej aberácie. Model D90 je prvou digitálnou zrkadlovkou, ktorá ponúka nahrávanie videa, s možnosťou nahrávania v kvalite HD 720p s mono zvukom pri 24 snímkoch za sekundu.
Oproti o niečo lacnejším modelom ako D40, D60, D3000 a D5000 má model D90 vstavaný motor automatického zaostrovania, ktorý znamená, že na ňom funguje automatické zaostrovanie aj so staršími objektívmi, ktoré nemajú vstavaný motorček. Nikon F.
Cena v USA.
Nikon dal pre USA približnú predajnú cenu 899,95 dolárov len za samotné telo a 1299,99 dolárov spolu s objektívom AF-S DX Nikkor 18-105mm f/3.5-5.6G ED VR, ktorý samotný stojí 399,95 dolárov. Mimoburzové ceny sú ale spravidla nižšie.
Electrolux

Electrolux je švédska nadnárodná spoločnosť so sídlom v Štokholme vo Švédsku. Je druhým najväčším výrobcom domácich spotrebičov na svete podľa podielu na trhu v roku 2010 (po Whirlpoole). 
Spoločnosť sa zameriava hlavne na výrobu domácich spotrebičov a vysávačov. Takisto vyrába spotrebiče pre profesionálne použitie. Svoje produkty predáva pod rozličnými značkami vrátane vlastnej. 
Electrolux je zaradená do zoznamu na burze Stockholm Stock Exchange a je súčasťou indexu OMX Stockholm 30.
Corgoň liga 2012/2013

Corgoň liga 2012/2013 bol 20. ročník najvyššej slovenskej futbalovej súťaže. Majstrovský titul obhajoval MŠK Žilina a nováčikom ligy bol TJ Spartak Myjava, ktorý nahradil zostupujúci FK DAC 1904 Dunajská Streda. Práve zápas majstra s nováčikom odštartoval 13. júla nový, aktuálny ročník.
Majstrovský titul získal ŠK Slovan Bratislava, ktorý získal i Slovenský pohár. Najvyššiu ligu opustil 1.FC Tatran Prešov, ktorý po ročnej prestávke nahradí FK DAC 1904 Dunajská Streda.
Funai

Funai Electric Company, Limited (transkripciou: "Funai denki kabušiki gaiša", v doslovnom preklade "Funai elektrické zariadenia akciová spoločnosť") je japonská spoločnosť vyrábajúca spotrebnú elektroniku sídliaca v Daitó v prefektúre Osaka. Vlastní aj americkú dcérsku spoločnosť Funai Corporation, Inc., ktorá predáva licencované značky Funai ako Sylvania, Emerson Radio, Magnavox, Philips a Symphonic.
Oxid manganičitý

Oxid manganičitý je jedným z oxidov mangánu. V prírode sa vyskytuje ako černastý alebo hnedý minerál pyroluzit. Čistý oxid manganičitý je čierna práškovitá látka s výraznými redoxnými schopnosťami, nerozpustný vo vode ani v kyseline dusičnej. Je dobre rozpustný v kyseline chlorovodíkovej za studena a za tepla v kyseline sírovej a hydroxide draselnom.
Fyzikálno-chemické vlastnosti.
Oxid manganičitý sa pri teplote 535 °C rozkladá za vzniku oxidu manganitého a kyslíka. Pri teplotách blízkych 1000 °C pokračuje rozklad na podvojnú zlúčeninu oxid manganato-manganitého. Pri ešte vyšších teplotách pokračuje rozklad na oxid manganatý.
Oxid manganičitý má silné redukčné aj oxidačné schopnosti. Pôsobením kyseliny chlorovodíkovej dochádza k jeho redukcii za vzniku manganatej soli a chlóru (túto reakciu využil Carl Wilhelm Scheele k prvej izolácii chlóru v roku 1774):
Pri pôsobení horúcej kyseliny sírovej na oxid manganičitý dochádza k uvoľneniu kyslíka:
Zahriatím hydroxidu draselného s oxidom manganičitým a za prebublávania vzduchu dochádza k oxidácii na manganan draselný, ktorý ďalej samovoľne prechádza na manganistan draselný (vďaka oxidu uhličitému vo vzduchu) a vzniknutý oxid manganičitý ďalej reaguje opäť za vzniku mangananu:
Využitie.
Redukčné schopnosti sa využívajú pri výrobe manganistanu draselného. Oxidačné schopnosti sa využívali pri výrobe chlóru, horúca kyselina chlorovodíková sa liala na pyroluzit a uvoľňoval sa chlór. Používa sa v alkalických batériách a zinkovo-uhlíkových článkoch v zmesi s uhlíkom ako depolarizačné činidlo, aby sa zabránilo prebíjaniu batérie naprázdno.
Oxid manganičitý sa v laboratóriách využíva na katalyzovaný rozklad peroxidu vodíka na vodu a kyslík:
V organickej syntéze sa využíva k oxidácii allylických alkoholov na príslušné aldehydy alebo ketóny.
Bousiris (syn Aigypta)

Bousiris alebo Búsiris alebo Busiris ("Βούσιρις – Bousiris/iný prepis Búsiris", ) je v gréckej mytológii syn egyptského kráľa Aigypta a jeho manželky Argyfie.
Bousiris bol jeden z päťdesiatich synov Aigypta. Oženil sa s Danaidou Automatou, jednou z päťdesiatich dcér Danaa a Európy. Ako takmer všetci jeho bratia aj on bol zavraždený svojou nevestou, keď zaspal počas svadobnej noci.
Kostol svätého Alexandra Nevského

Kostol svätého Alexandra Nevského môže byť:
Esperantská kultúra

Esperantská kultúra je kultúra okolo medzinárodného jazyka esperanto, pestovaná komunitou používateľov tohto jazyka.
Podobne ako kultúra národného jazyka je národná, kultúra medzinárodného jazyka je medzinárodná. Medzi kultúrne hodnoty celosvetovo zdieľané priaznivcami esperanta sa radia okrem iného rovnoprávnosť medzi národmi, rasami a vyznaniami a tolerancia.
Literatúra.
Literatúra stála už pri zrode esperanta. Už v brožúrke "Lingvo Internacia" (tiež nazývaná ), pomocou ktorej bolo esperanto uverejnené, sa nachádzalo niekoľko básní. Ich autorom bol sám Zamenhof, iniciátor esperanta. Skorí pionieri esperantskej poézie (napr. Antoni Grabowski) sa významne podieľali na rozšírení slovnej zásoby esperanta a ich vplyv je cítiť dodnes. Rozvíjala sa aj próza – najprv prekladová, neskôr aj pôvodná. Prvý pôvodný román v esperante, "Kastelo de Prelongo", vyšiel už v roku 1907, jeho autorom bol Henri Vallienne. Najväčšia kamenná esperantská knižnica, Hodlerova knižnica, je v sídle Svetového esperantského zväzu. Na Slovensku sa vydávaniu esperantskej literatúry venuje vydavateľstvo Espero vlastnené Petrom Balážom.
Hudba.
Esperantská hudba sa v porovnaní s literatúrou začala rozvíjať s istým oneskorením. Na začiatku boli piesne väčšinou zhudobnené básne, napríklad aj esperantská hymna La Espero, časté bolo prekladanie z národných jazykov a témy súvisiace s esperantským hnutím. Hudba sa väčšinou obmedzovala na zborovú, niekedy doprevádzanú jedným nástrojom. Podľa vyjadrenia Martina Wiesse, jedného zo zakladateľov modernej esperantskej hudby, ešte v 80. rokoch 20. storočia bol spievajúci a na nejaký nástroj hrajúci esperantista raritou, rýchlo sa to však zmenilo a dnes „zrazu každý hrá na nejakom nástroji”. Prvý známy album v esperante, "Ni kantu en Esperanto" ("Spievajme v esperante"), vyšiel v roku 1964, autorom bol Frans Jahger. Veľkým impulzom pre rozvoj esperantskej hudby boli koncerty, ktoré boli od roku 1984 pravidelne zaraďované do programu obľúbeného stretnutia Internacia Seminario. V súčasnosti sú koncerty už skoro povinnou súčasťou každého veľkého stretnutia.
Za počiatok modernej esperantskej hudby je považovaný album "Tute ne gravas" ("Vôbec nevadí") z roku 1986 od skupiny Amplifiki. V dobe svojho vydania znamenal skoro revolúciu, teraz je kritizovaný pre svoju jednoduchosť. Hneď o rok, v 1987 vydali Persone svoju kazetu "62 minutoj" ("62 minút"), ktorá sa stalo referenčným rámcom kvality esperantskej hudby na ďalšie desaťročie. 17. februára 1988 založil Floréal Martorell organizáciu EUROKKA () a pre jej potreby v roku 1990 aj vydavateľstvo Vinilkosmo, ktoré sa špecializuje na vydávanie a distribúciu výhradne esperantskej hudby.
Jonathan Sigalet

Jonathan Sigalet (* 12. február 1986, Vancouver, Britská Kolumbia, Kanada) je bývalý kanadský hokejový obranca.
Klubový hokej.
Jonathan Sigalet bol draftovaný v roku 2005 z celkového 100. miesta klubom Boston Bruins. V NHL odohral jediný zápas – 9. januára 2007 proti Ottawe. Väčšinu zámorskej kariéry odohral v druhej najvyššej severoamerickej profesionálnej lige – AHL, za kluby Providence Bruins, Syracuse Crunch a Springfield Falcons.
Od sezóny 2011/12 pôsobil v Európe, štyri sezóny odohral na Slovensku. Za kluby HC Lev Poprad, resp. HC Slovan Bratislava hrával v nadnárodnej lige KHL. Od roku 2015 až do konca svojej kariéry pôsobil vo Švédsku. Postupne obliekal dres Luley HF, Frölundy HC a Brynäsu IF. Ako hráč Frölundy dosiahol najväčšie úspechy v kariére - v sezóne 2018/19 sa radoval zo zisku ligového titulu a hneď dvakrát pomohol göteborgskému celku k prvenstvu v hokejovej lige majstrov. Korčule zavesil na klinec po sezóne 2020/21.
Osobný život.
Hokeju sa venoval aj jeho starší brat Jordan Sigalet, ktorý sa stal vôbec pacientom so sklerózou multiplex, ktorý sa prebojoval do NHL. Zhodou okolností, aj Jordan odohral v NHL iba jeden zápas a taktiež v drese Bostonu Bruins. Obaja bratia zvyknú žartovať, že žiadna iná bratská dvojica hráčov NHL neodohrala v profilige menej minút ako oni.
Bratia Sigaletovci spoločne odohrali dve sezóny v univerzitnom tíme a tri ďalšie ročníky boli spoluhráči v Providence Bruins v AHL.
Horec

Horec alebo mimo taxonómie aj encián (lat. "Gentiana") je rod rastlín z čeľade horcovité ("Gentianaceae") s väčšinou modrými zvoncovitými kvetmi, vyskytujúci sa najmä v horách. Je rozšírený takmer po celom svete.
Typovým druhom je horec žltý ("Gentiana lutea").
Taxonómia.
V minulosti sa pod rod Gentiana zaraďovali aj dnešné rody horček (Gentianella), pahorec (Gentianopsis) a horcovka (Comastoma), a ešte dávnejšie aj rody Crawfurdia, Megacodon a Tripterospermum.
V súčasnosti sa niekedy z rodu Gentiana vyčleňujú ako samostatné rody horcovník (Calathiana) a horcokvet (Ciminalis).
Astilba čínska

Astilba čínska ("Astilbe chinensis" L.) je rastlina z čeľade lomikameňovité ("Saxifragaceae").
Vzhľad.
Trváca bylina, ktorá vytvára jemné súkvetia na stopkách prevyšujúcich listy. Astilba je v odtieňoch od bielej, ružovkastej, sýto ružovej, lososovej až červenej. Kvety sú usporiadané v metline. Listy sú podobné papradiam, sú dvakrát perovito zložené, lesklé, po okraji pílkovité zväčša na dlhých stopkách. Na jar vyrastajú bronzovo červené lístky, ktoré postupne zozelenejú.
Plodom je tobolka.
Výskyt.
Jej domovom je severná Čína a Kórea.
Zámok Ainay-le-Vieil

Zámok Ainay-le-Vieil sa nachádza v obci Ainay-le-Vieil v departemente Cher, región Centre-Val de Loire. Je to najjužnejšie položený zámok na Loire. Zámok bol postavený ako vodný.
Od roku 1968 je zaradený medzi monument historique.
Dejiny.
V 12. storočí spomenutý hrad patril Bourbonovcom, v 13. storočí ho získal mocný rod Sullyovcov. Jean de Sully dal v rokoch 1330 – 1340 vybudovať dnešný zámok, ktorý koncom 14. storočia prešiel na rodinu Culanovcov.
V roku 1443 zámok získal Jacques Cœur, minister financií Karol VII., v decembri 1467 ho predal Charlesovi de Chevenon, pánovi z Bigny. Ten začal zámok prestavovať inšpirovaný talianskym neskorogotickým štýlom, na pohodlný príbytok. Práce ukončil až v roku 1510 jeho syn Claude s manželkou Jacqueline de L’Hôpital. 
Stavba má dve vystupujúce krídla a vežu. Reštaurátorské práce uskutočnené markízom Jean-Baptiste de Bigny medzi 1855 a 1858 výrazne zmenili podobu zámku. Celý komplex je dnes obklopený polygonálnymi hradbami s okrúhlymi vežami v rohoch, dátum ich výstavby však nie je známy.
Kvalifikácia na Majstrovstvá Európy v hádzanej žien 2012

Kvalifikácia na Majstrovstvá Európy v hádzanej žien 2012 bola kontinentálna kvalifikácia pre účasť na Majstrovstvách Európy žien 2012, organizovaná Európskou hádzanárskou federáciou (EHF). Zúčastnilo sa jej dovtedy rekordných 30 európskych družstiev, ktoré súťažili o 14 postupových miest na záverečný turnaj v predkvalifikačnom play-off a následných siedmich kvalifikačných skupinách.
Prebiehala od 3. júna 2011 do 3. júna 2012. Na finálový turnaj postúpili dve najlepšie družstvá z každej skupiny.
Priamy postup.
Priamo postúpili družstvo hostiteľskej krajiny a víťaz ME 2010:
Nasadenie do výkonnostných košov.
Družstvá boli nasadené do nasledovných výkonnostných košov:
John Farnham

John Peter Farnham, v minulosti tiež ako John Farnham (* 1. júl 1949, Dagenham, Spojené kráľovstvo) je austrálsky popový spevák. 
Ako Johnny Farnham bol populárnym tínedžerským idolom v rokoch 1964 až 1979 a odvtedy si vypracoval kariéru adult contemporary speváka. Jeho kariéra je zväčša ako sólova, hoci nakrátko nahradil Glenna Shorrocka ako frontmana v skupine Little River Band v rokoch 1982 až 1985. V septembri 1986 jeho sólový singel „You’re the Voice“ dosiahol 1. miesto v Austrálskom rebríčku singlov. Súvisiaci album "Whispering Jack" sa dostal na 1. miesto na celkovo 25 týždňov a stal sa najpredávanejším albumom v histórii Austrálie.
Farnhamovi bolo udelených viacero cien a vyznamenaní vrátane cien Australian of the Year 1987, Order of Australia 1996 a 19 cien Australian Recording Industry Association (ARIA) vrátane jeho uvedenia do ARIA Hall of Fame v roku 2003.
Zámok Gizeux

Zámok Gizeux je zámok v obci Gizeux v departemente Indre-et-Loire, v regióne Centre-Val de Loire, patriaci k zámkom pri Loire.
Od roku 1945 je zaradený medzi monument historique.
Dejiny.
Panstvo Gizeux patrilo rodine básnika Joachima du Bellay od roku 1315 do 1660. Neskôr bolo majetkom markízov z Gizeux z rodu Contades. 
Pôvodne stredoveká stavba bola veľa razy prestavovaná, najvýraznejšie renesančne. S dĺžkou 250 to je najdlhší zámok v Touraine.
Zámocký park bol založený v roku 1829.
Duluth

Duluth môže odkazovať na:
American Airlines Center

American Airlines Center je multifunkčná aréna v Dallase v americkom štáte Texas. V deväťdesiatych rokoch dallaské kluby Stars a Mavericks prejavili záujem o výstavbu nového štadióna. Mesto Dallas odsúhlasilo dane z ubytovania a prenájmu áut a spolu s prostriedkami od tímov boli poskytnuté finančné prostriedky na jej výstavbu. 
V roku 1998 oznámili American Airlines získanie práv na názov arény. American Airlines sú najväčšou leteckou spoločnosťou USA so sídlom vo Fort Worthe a s hlavným prevádzkovým centrom na letisku Dallas /Fort Worth.
Aréna je tiež miestom mnohých koncertov známych umelcov, ako prví v nej v roku 2001 vstupovali Eagles. V roku 2007 bola miestom All-Star Game a v roku 2006 v nej prebiehalo finále NBA.
Retransmisia

Retransmisia môže byť:
Zoznam džezových klaviristov

Toto je zoznam významných svetových klaviristov džezovej hudby. Zoznam nie je úplný.
Hind

Hind môže byť:
PPG Paints Arena

PPG Paints Arena (v rokoch 2010 – 2016: Consol Energy Center) je multifunkčná aréna v druhom najväčšom pensylvánskom mestePittsburghu. Nachádza sa v blízkosti diaľničných výjazdov a stanice pittsburghského metra. Štadión je pomenovaný po pittsburghskej firme PPG Industries, svetovom výrobcovi syntetického skla a chemických produktov. Predchádzajúca firma, Consol Energy, v decembri 2008 podpísala 21-ročnú zmluvu s tímom Pittsburgh Penguins. 
Štadión nahradil predchádzajúci hokejový stánok, Mellon Arena, postavený v roku 1961. V auguste 2010 bola aréna otvorená koncertom Paula McCartneyho. Štadión pokrstili Mario Lemieux a Sidney Crosby. Vo februári 2011 tu vystupovali napríklad Bon Jovi a v dňoch 22. až 23. júna 2012 bol miestom vstupného draftu NHL.
Déipylé

Déipylé alebo Déipyla (, ) je v gréckej mytológii dcéra argejského kráľa Adrasta a jeho manželky Amfithey. 
Déipylé dcéra Adrasta mala štyroch súrodencov, bratov Aigialea a Kyanippa a sestry Argeiu a Aigialu. Jej manželom sa stal syn kalydónskeho kráľa Oinea Tydeus, ktorého prijal jej otec potom, čo musel ujsť z Kalydónu, lebo v hádke zabil svojho strýka a synovca. Súčasne prijal aj Thébana Polyneika, ktorý prišiel do Argu po spore o vládu so svojim bratom Eteoklom v Tébach. Polyneikos sa potom oženil s jeho druhou dcérou Argeiou.
Z manželstva Déipyly a Tydea sa narodil jeden z najväčších gréckych hrdinov Diomédes, ktorý sa zúčastnil vojny epigonov a neskôr aj trójskej vojny. Jej manžel, Tydeus krátko po svadbe zomrel pod hradbami Téb vo vojne Siedmi proti Tébam.
Teliana Pereirová

Teliana Pereirová (* 20. júl 1988, Alagoas) je súčasná brazílska profesionálna tenistka. Najvyššie bola v rebríčku WTA v dvojhre na 196. mieste k 8. októbru 2007. Vo štvorhre na 186. mieste, k 28. máju 2012. Počas kariéry nevyhrala v dvojhre žiaden turnaj WTA. V kategórii ITF vyhrala 14 turnajov.
Tenis začala hrať od 9 rokov. Jej obľúbeným povrchom je tvrdý povrch.
Mirza Džomba

Mirza Džomba (* 20. február 1977, Rijeka) je bývalý chorvátsky hádzanár, majster sveta a olympijský víťaz.
Kariéra.
Džomba začal svoju kariéru v rodnom klube RK Zamet Rijeka, kde zostal až do roku 1996, kedy podpísal zmluvu s RK Croatia Osiguranje Záhreb. Strávil tam päť rokov, v každom roku vyhral ligu a pohárový titul. Navyše, dosiahol finále Ligy majstrov EHF trikrát v rade, v rokoch 1997 až 1999, no vo všetkých troch prípadoch prehral s FC Barcelona. V roku 2001 prestúpil do zahraničia, do elitného maďarského tímu KC Veszprém. V roku 2002 vyhral ligu a pohár a tiež hral finále Ligy majstrov EHF, ale znovu prehral, tentokrát proti SC Magdeburg. V roku 2004 prestúpil do španielskeho klubu BM Ciudad Real. Vyhral Ligu majstrov EHF a EHF Champions Trophy a IHF Super Globe. Na domácej úrovni vyhral španielsku ligu a španielsky Supercup. V lete roku 2007 sa prestúpil opäť do RK Croatia Osiguranje Záhreb. Počas jeho druhého pôsobenia v klube vyhral trikrát ligu a pohár zlato, a klub sa pravidelne dostával do vyraďovacej časti v Lige majstrov. Dňa 15. júna 2010 podpísal zmluvu s poľským tímom KS Vive Targi Kielce. Hral tam jednu sezónu, vyhral pohár a hral vo finále play-off ligy, kde prehral s klubom SPR Orlen Wisła Płock. 
Mirza Džomba ukončil kariéru v auguste 2011 vo veku 34 rokov. Bol tiež členom chorvátskeho národného tímu ​​a vyhral aj majstrovstvá sveta (2003) a olympijské hry (2004).
Crossover thrash

Crossover thrash alebo punk metal skrátene crossover, je forma thrash metalu, ktorá obsahuje viac hardcore punkových prvkov než štandardný thrash. Žáner možno považovať za prechod medzi heavy metalom a punk rockom. Ďalšie žánre ležiace na prechode medzi metalom a punkom sa v nemalej miere prelínajú s crossover thrashom; okrem tradičného thrash metalu sem patria thrashcore, grindcore a skate punk.
Terminológia.
Žáner sa často zamieňa s thrashcorom, čo je v podstate len rýchlejší hardcore punk, a nie punkom ovplyvnená forma metalu. V prvej polovici 80. rokov sa pojem „thrash“ často používal ako synonymum pre hardcore punk (príkladom je kompilácia z roku 1982 nazvaná "New York Thrash"). Pojem „thrashcore“ ako rozlišovací výraz sa začal používať najskôr okolo roku 1993. Veľa crossoverových kapiel, napr. D.R.I., v počiatkoch patrilo medzi úspešné thrashcorové kapely. Prípona „-core“ sa niekedy používa kvôli odlíšeniu od crossover thrashu a thrash metalu; thrash metal býva často označovaný len ako „thrash“, výrazom, ktorý sa len zriedka používa v súvislosti s crossover thrashom alebo thrashcorom. Príležitostne sa výraz thrashcore používa v hudobnej tlači v súvislosti s thrash metalom ovplyvneným metalcorom.
História.
Crossover thrash vznikol, keď metaloví interpreti začali používať prvky hardcore punku. Punkovo-orientované metalové kapely, unavené hudobnými limitmi „čistého“ hardcore punku (zameraného na rýchle tempá a veľmi strohé skladby), vytvorili samostatný žáner, keď im začala byť vlastná technická zdatnosť heavy metalu. Najmä v počiatkoch bol crossover thrash silno spätý zo skate punkom, avšak postupne sa stále viac stával záležitosťou metalového publika. Táto scéna sa zrodila v klube Ruthie’s roku 1984 v kalifornskom Berkeley. Pôvodne sa v súvislosti s týmito crossoverovými kapelami používal pojem „metalcore“. Hardcore-punkové skupiny Corrosion of Conformity, Dirty Rotten Imbeciles a Suicidal Tendencies hrávali po boku thrashmetalových skupín ako Megadeth, Anthrax, Metallica a Slayer. Toto hnutie v roku 1984 takisto inšpirovalo skinheadské krídlo newyorského hardcoru, do ktorého sa zaraďujú skupiny ako Cro-Mags, Beastie Boys, Murphy's Law, Agnostic Front, a Warzone. Medzi ďalšie popredné crossoverové skupiny patria Nuclear Assault, Ratos de Porão, Short Sharp Shock (SSS), Stormtroopers of Death, Cryptic Slaughter, SSD, DYS, Gwar a Septic Death, Electro Hippies, The Boneless Ones, The Exploited, a Discharge.
Charakteristické znaky.
Crossover sa vyznačuje mixom rýchlych thrashových riffov a breakdown riffov, používaných v hardcore. Z crossoveru je tiež odvodený groove metal (občas označovaný aj ako post-thrash). Bicie sa vyznačujú rýchlym tempom, občas sa používajú tiež špecifické bubnové údery, tzv. „D-beaty“.
Kyanippos

Kyanippos (starogr. "Κυάνιππος" – "Kyanippos", ) môže byť v gréckej mytológii:
Forenzná antropológia

Forenzná antropológia alebo súdna antropológia je aplikácia fyzickej (biologickej) antropológie v kriminalistike. Náplňou forenznej antropológie je predovšetkým identifikácia biologického materiálu, najmä rozpoznanie ľudských pozostatkov. V rámci ľudských pozostatkov sa potom zaoberá identifikáciou jednotlivca. Arbitrálna hranica medzi pôsobením súdneho lekárstva a forenznou antropológiou pri skúmaním pozostatkov je obvykle prítomnosť zvyškov mäkkých tkanív na nájdených ostatkoch – ak sú ešte zvyšky tkanív prítomné, ide o záležitosť súdneho lekárstva, ak ide už len o kostrové pozostatky, ide o záležitosť forenznej antropológie. Samozrejme že v celej rade prípadov je nutná spolupráca oboch odborov; napríklad súdny lekár nie je kompetentný posúdiť, či ide o ľudské alebo zvieracie pozostatky. Ak ide o ľudské ostatky, ostatky pochádzajú z človeka, ak ide o pozostatky zvieracie, pravdepodobne máme dočinenia so zvieracími pozostatkami.
Aigialé

Aigialé alebo Aigiala alebo Aigialeia (starogr. "Αἰγιάλη, Αἰγιάλεια" – "Aigialé, Aigialeia", ) môže byť v gréckej mytológii:
Aegiale môže byť aj:
Xanthorrhoeaceae

Xanthorrhoeaceae (po slovensky asi "živičníkovité") je v starších systémoch čeľaď jednoklíčnolistových rastlín z radu asparágotvaré ("Asparagales"). V širšom ponímaní (napr. v APG III) je zhodná s tým, čo sa dnes (napr. v APG IV) označuje ako čeľaď asfodelovité ("Asphodelaceae") v širšom zmysle, v užšom ponímaní ide o čeľaď zahŕňajúcu iba rod živičník ("Xanthorrhoea").
Vymedzenie čeľade.
Vymedzenie čeľade sa postupne menilo. Podľa starších taxonomických systémov často obsahovala len jediný rod, živičník ("Xanthorrhoea"). V neskoršom systéme APG III z roku 2009 sem boli priradené 2 predtým samostatné čeľade asfodelovité ("Aphodelaceae") v užšom zmysle a "Hemerocallidaceae".
Podčeľade.
Podčeľade čeľade Xanthorrhoeaceae v širšom ponímaní podľa systému APG III.
Opis.
Toto je opis čeľade v širšom ponímaní (čiže zároveň opis súčasnej čeľade asfodelovité v širšom zmysle).
Sú to vytrvalé byliny alebo až netypické stromy, často s podzemkami alebo hľuzami. Sú zastúpené aj výrazné xerofyty a sukulenty, zriedka aj liany. Listy môžu byť nahlučené do prízemných alebo vrcholových ružíc, inokedy nie, zriedkavejšie sú listy redukované a fotosyntetickou funkciu má stonka. Listy sú jednoduché, striedavé, usporiadané najčastejšie špirálne alebo dvojrado, prisadnuté (len vzácne stopkaté), sú ploché, niekedy dužnaté alebo kožovité, alebo oblé až trojhranné, s listovými pošvami. Čepele listov sú celokrajné alebo zubaté, čiarkovité až kopijovité, niekedy šidlovité alebo naopak až vajcovité, žilnatina je súbežná. Sú to rastliny jednodomé s obojpohlavnými kvetmi. Kvety sú v súkvetiach, spravidla v klasoch alebo strapcoch. Kvety sú podopreté listeňmi alebo nie, sú pravidelné alebo zygomorfické. Okvetie je vyvinuté, spravidla 6 okvetných lístkov v 2 lôžkach (3+3), niekedy odlíšený kalich a koruna, okvetné lístky sú voľné alebo zrastené a potom vytvárajú okvetnú rúrku, sú rôznych farieb, niekedy nenápadné a listenovité. Tyčiniek je 6, v 2 lôžkach, spravidla 3+3, vzácne tyčinky 3, niesu zrastené s okvetím ani navzájom či naopak zrastené s okvetím alebo navzájom. Gyneceum je zložené ze 3 plodolistov, je synkarpné, semenník je vrchný. Plodom je väčšinou tobolka, zriedkavejšie bobuľa.
Rozšírenie vo svete.
Podľa širšieho ponímania je známych asi 35 rodov a asi 900 druhov, ktoré sú rozšírené rôzne po svete, chýba napríklad v Severnej Amerike a severnejšej Ázii. Na Slovensku to je len nepôvodná ľaliovka.
Forenzná fotografia

Forenzná fotografia alebo súdna fotografia alebo policajná fotografia je fotografický odbor, ktorý sa zaoberá vytváraním presných reprodukcií činov, miesta alebo nehody v prospech súdu alebo na pomoc pri vyšetrovaní.
Opis.
Forenzná fotografia je súčasťou procesu zhromažďovania dôkazov. Poskytuje vyšetrovateľom fotografie subjektov, objektov a predmetov, ktoré sú súčasťou trestnej činnosti. Poskytuje napríklad zábery poškodených strojov alebo škôd na motorových vozidlách pri dopravnej nehode a tak ďalej. Fotografie tohto druhu zahŕňa výber správneho osvetlenia, presné voľby vhodnej optiky, neskreslený uhol pohľadu (je akceptovaný radšej ako viac pohľadov). Často sa pri fotografovaní do obrazu vkladajú mierky tak, aby rozmery položky boli zaznamenané už na fotografii.
Policajná fotografia využíva portrétne fotografie k dokumentácii zadržaných osôb.
Dejiny.
Francúzsky policajný dôstojník Alphonse Bertillon v roku 1879 vyvinul obrazové štandardy a systém frontálne-profilových fotografií, ktorých hlavným cieľom bola vernosť skutočnosti. Založil antropometriu a použil ju prvýkrát pre identifikáciu páchateľov. Niektoré jeho inovácie ako štandardizované fotografovanie páchateľov alebo systematické spracovanie fotografií miesta zločinu sa používajú v policajnej práci dodnes. Jeho objav nepriamo viedol k vynálezu legitimačnej fotografie a neskôr i k legitimácii.
Po katastrofe mosta "Tay Bridge" z 28. decembra 1879, sa stala veľmi známou spoločnosť škótskeho fotografa Jamesa Valentina, keď bol poverený zaobstarať fotografickú dokumentáciu zvyškov mosta pre vyšetrovací súd. Zaznamenal viac ako 50 vysoko kvalitných fotografií trosiek, ktoré využili na súde svedkovia pri poskytovaní svedectva. Snímky boli následne predávané po celej krajine ako pohľadnice. Fotografie boli tiež v poslednej dobe (2003) opätovne preskúmané za použitia digitálnych metód, aby sa ukázalo, prečo sa most zrútil.
Jozef Praženec

Jozef Praženec, väčšinou uvádzaný ako Dodo (* 3. august 1981, Bánovce nad Bebravou) je slovenský punk rockový bubeník, ktorý pôsobí v populárnej punk rockovej skupine Iné Kafe. Je mladším bratom Waya (Mária Praženca) s ktorým pôsobil okrem Iné Kafe aj v skupine Plus Mínus v období od roku 2000 do 2008. Súčasťou Iné Kafe bol v rokoch 1995 - 2000 a znovu je od roku 2008. So skupinou Iné Kafe nahral štyri štúdiové albumy, dve demá a jeden živák "Live In Praha".
Okrem Iné Kafe a Plus Mínus pôsobil tiež v skupine Princovia spoločne s bývalými členmi Slobodnej Európy a Zóny A Jarom Lederleitnerom a Petrom Ozim Hurtigom.
V roku 2012 začal vlastnú bubenícku školu s názvom "Rock and Roll Drum School", ktorú prevádzkoval do roku 2016.
Okrem hudby sa venuje od roku 2017 aj vlastnej talkshow „"Večerné debaty"“, ktorú moderuje spolu so starostom obce Láb Mariánom Moravčíkom. V reštaurácií "Habánsky dom" v Lábe v okrese Malacky v nej raz mesačne privítajú dvoch zaujímavých hostí.
Je organizátorom aj veľkej kultúrnej akcie na Záhorí s názvom „"Lábsky Majáles"“ na ktorom vystupovali okrem jeho domovskej skupiny Iné Kafe aj Desmod, Horkýže Slíže, No Name, Medial Banana, Polemic, Plus Mínus, Zoči Voči a iný.
Od novembra 2018 pôsobí v miestnom zastupiteľstve obce Láb ako poslanec. Zároveň predsedá kultúrnej komisii v obci.
Diskografia.
S Princovia.
Okrem toho tiež naspieval zbory k albumu "Trojka" od Slobodnej Európy.
Štandardná zlučovacia entalpia

Štandardná zlučovacia entalpia látky je zmena entalpie, ktorá sprevádza vytvorenie 1 molu tejto látky v jej štandardnom stave z chemických prvkov v ich štandardných stavoch (obvykle pri atmosférickom tlaku a teplote 25 °C). Značkou štandardnej zlučovacej entalpie je Δ"H"fO or Δf"H"O.
Príklad:
Štandardnej zlučovacej entalpie oxidu uhličitého je entalpia nasledujúcej reakcie za vyššie uvedených podmienok:
Štandardná zlučovacia entalpia sa meria v jednotkách energie na množstvo látky. Najčastejšie to sú kilojouly na mol (kJ/mol). Vo fyzike sa často vyjadruje v elektrónvoltoch na časticu. To zodpovedá približne 100 kJ/mol.
Všetky prvky majú vo svojich štandardných stavoch (plynný kyslík, pevný uhlík vo forme grafitu, atď.) nulovú štandardnú zlučovaciu entalpiu.
Zápalové choroby centrálneho nervového systému (MKCH-10)

G00 - G09: ZÁPALOVÉ CHOROBY CENTRÁLNEHO NERVOVÉHO SYSTÉMU patria do VI. kapitoly MKCH-10 - Choroby nervového systému.
G00 - Bakteriálny zápal mozgových plien (meningitis) nezatriedený inde.
Zahŕňa: 
Nezahŕňa: 
G00.9 - Nešpecifikovaný bakteriálny zápal mozgových plien.
Zápal mozgových plien
G01* - Zápal mozgových plien (meningitis) pri bakteriálnych chorobách zatriedených inde.
Zahŕňa:
Nezahŕňa: 
G02* - Zápal mozgových plien (meningitis) pri iných infekčných a parazitárnych chorobách zatriedených inde.
Nezahŕňa: 
G02.0* - Zápal mozgových plien pri vírusových chorobách zatriedených inde.
Zápal mozgových plien vyvolaný
G02.1* - Zápal mozgových plien pri mykózach zatriedených inde.
Zápal mozgových plien
G02.8* - Zápal mozgových plien pri iných špecifikovaných infekčných a parazitárnych chorobách zatriedených inde.
Zápal mozgových plien vyvolaný
G03 - Zápal mozgových plien (meningitis) vyvolaný inými a nešpecifickými príčinami.
Zahŕňa:
Nezahŕňa:
G03.0 - Nepyogénny zápal mozgových plien.
Nebakteriálny zápal mozgových plien
Arachnoiditis spinalis NS
G04 - Zápal mozgu, miechy, mozgu aj miechy - encephalitis, myelitis a encephalomyelitis.
Zahŕňa:
Nezahŕňa:
G05* - Zápal mozgu, miechy, mozgu aj miechy - encephatilis, myelitis, encephalomyelitis pri chorobách zatriedených inde.
Zahŕňa:
G05.0* - Encefalitída, myelitída a encefalomyelitída pri bakteriálnych chorobách zatriedených inde.
Encefalitída, myelitída a encefalomyelitída
G05.1* - Encefalitída, myelitída a encefalomyelitída pri vírusových chorobách zatriedených inde.
Encefalitída, myelitída a encefalomyelitída
G05.2* - Encefalitída, myelitída a encefalomyelitída pri iných infekčných a parazitárnych chorobách zatriedených inde.
Encefalitída, myelitída a encefalomyelitída pri
G05.8* - Encefalitída, myelitída a encefalomyelitída pri iných chorobách zatriedených inde.
Encefalitída pri systémovom lupus erythematosus (M32.1†)
G06 - Vnútrolebkový a vnútrochrbticový absces a granulóm - intrakranitálny a intraspirálny absces a granulóm.
Podľa potreby sa použije doplnkový kód (B95 - B97) na identifikovanie infekčného činiteľa
G07* - Vnútrolebkový a vnútrochrbticový absces a granulóm pri chorobách zatriedených inde.
Mozgový absces
Schistosomózový granulóm mozgu (B65.-†)
Tuberkulóm
G08 - Vnútrolebkový a vnútrochrbticový zápal žíl a zápal žíl s krvnou zrazeninou - intrakraniálna a intraspirálna flebitída a tromboflebitída.
Septická
Nezahŕňa: 
G09 - Neskoré následky zápalových chorôb centrálneho nervového systému.
Poznámka: Táto položka sa má použiť na označenie stavov primárne zatriedených pod G00 - G08 (okrem tých, ktoré sú vyznačené *) ako príčina následkov, ktoré sú klasifikovateľné inde. Za následky sa pokladajú stavy, ktoré sa označujú ako také, alebo neskoré účinky, alebo stavy trvajúce rok alebo viac od nástupu príčinného stavu (choroby). Pri použití tejto položky sa treba riadiť príslušnými pravidlami a smernicami na kódovanie morbidity a mortality.
Systémové atrofie prvotne postihujúce centrálny nervový systém (MKCH-10)

G10 - G13: SYSTÉMOVÉ ATROFIE PRVOTNE POSTIHUJÚCE CENTRÁLNY NERVOVÝ SYSTÉM patria do VI. kapitoly MKCH-10 - Choroby nervového systému.
G10 - HUNTINGTONOVA CHOROBA
G11 - HEREDITÁRNA ATAXIA
Nezahŕňa:
G12 - SPINÁLNA SVALOVÁ ATROFIA A PRÍBUZNÉ SYNDRÓMY
G13* - SYSTÉMOVÉ ATROFIE PRVOTNE POSTIHUJÚCE CENTRÁLNY NERVOVÝ SYSTÉM PRI CHOROBÁCH ZATRIEDENÝCH INDE
nádorovej chorobe
chorobách zatriedených inde
Karabiner 98k

Karabiner 98k (skrátene Kar98k, K98 alebo K98k, skratka pre Karabiner Modell 1898 Kurz - Karabína vzor 1898 krátka) je opakovacia puška nemeckej firmy Mauser, ktorá tvorila hlavnú pechotnú výzbroj nemeckých ozbrojených síl v druhej svetovej vojne. Zbraň používa náboj 7,92 x Mauser.
Puška Gewehr 98, predchodca Kar98k, bola nemeckým vojskom používaná už počas prvej svetovej vojny. Jej mierne upravená verzia bola známa ako Karabiner 98b. Napriek názvu táto zbraň mala stále príliš dlhú hlaveň () a nebola skutočnou karabínou. Skrátená verzia označovaná ako "Karabiner 98k" ("Kurz" – krátky) sa začala vyrábať roku 1935. Dĺžka jej hlavne dosahovala . Podobne ako jej predchodcovia aj K98k bola známa pre svoju spoľahlivosť, presnosť a dostrel viac než s kovovým cieľnikom, resp. s teleskopickým zameriavačom (s 8x priblížením).
Na konci druhej svetovej vojny sa objavila aj veľmi zjednodušená verzia Volkssturmkarabiner 98 (VK.98). Pušky Kar 98k boli v druhej polovici vojny nahradzované zbraňami Gewehr 43 a Sturmgewehr 44.
Nelson Piquet

Nelson Piquet Souto Maior (* 17. augusta 1952, Rio de Janeiro) je bývalý brazílsky pilot formuly 1 a trojnásobný majster sveta z rokov 1981, 1983 a 1987. 
Vlastným menom sa volá Nelson Soutomaior, priezvisko Piquet (rodné meno jeho matky za slobodna) používal preto, aby nebol spojovaný so svojím otcom, ktorý bol ministrom zdravotníctva a zo syna si prial mať tenistu.
Kyselina kávová

Kyselina kávová je organická zlúčenina, ktorá je klasifikovaná ako hydroxycinnamická kyselina. Je to pevná žltá látka skladajúca sa z fenolovej a akrylovej funkčnej skupiny. Nachádza sa vo všetkých rastlinách, pretože je hlavnou zložkou v biosyntéze lignínu, ktorý je jedným z hlavných zdrojov biomasy.
Výskyt a biologická funkcia.
Kyselinu kávovú je možné nájsť v sladkovodnej papradi nepukalka obťažná alebo v hube ohňovec morušový.
Výskyt v jedle.
Kyselina kávová je jedným z hlavným prírodných fenolov v arganovom oleji.
Asio

Asio (po slovensky myšiarka alebo staršie sova) je rod čeľade sovovité. Zahŕňa niekoľko druhov ušatých sov, z ktorých sa na Slovensku a v Česku bežne vyskytujú dva druhy: myšiarka ušatá a myšiarka močiarna.
Druhy.
Asio:
Okrem toho sa niekedy za samostatné druhy rodu Asio považujú niektoré poddruhy druhov myšiarka močiarna, myšiarka jednofarebná a myšiarka ušatá.
Staršie sa pod rod Asio zaraďovali aj:
Biokatalyzátor

Biokatalyzátor je organická zlúčenina, ktorá urýchľuje a riadi chemické reakcie v živých organizmoch. Najdôležitejšia a najpočetnejšia časť biokatalyzátorov sú bielkovinové makromolekuly ako enzýmy a faktory (riadia procesy, pri ktorých nedochádza k zmenám energie). Medzi ďalšie patria napríklad ribozýmy.
Myšiarka

Myšiarka je slovenský názov všetkých nasledujúcich rodov vtákov:
Peer production

Peer production (doslova "výroba ako rovný s rovným, produkcia rovesníkov") je spôsob produkcie tovarov a služieb založený na samoorganizovaných komunitách jednotlivcov, ktorí sa stretávajú na účely spolutvorby, pričom výsledok tejto spolutvorby je zdieľaný. Obsah je vytváraný skôr všeobecnou verejnosťou než platenými profesionálmi alebo odborníkmi na danú oblasť. V týchto komunitách je koordinované úsilie veľkého počtu ľudí s cieľom realizácie zmysluplných projektov. Informačný vek, a zvlášť internet, umožnili proces peer production vďaka novým možnostiam spolupráce a stal sa dominantným a dôležitým spôsobom produkovania informácií. Slobodný a open source softvér sú dva príklady moderných procesov peer produkcie. Jedným z raných príkladov sieťovej peer produkcie je Projekt Gutenberg, ktorý zapája dobrovoľníkov do tvorby elektronických kníh z diel, ktorým vypršali autorské práva, a tieto diela sprístupňuje na internete. Moderné príklady sú Wikipédia, online encyklopédia, a Linux, počítačový operačný systém. Komerčné podniky často využívajú čiastkové implementácie peer produkcie. Amazon stavia na používateľských recenziách, Google je tvorený používateľmi generovaným obsahom (napr. YouTube). Peer produkciou sa rozumie výrobný proces, na ktorom sú založené predchádzajúce príklady. Peer produkcia na báze spoločného vlastníctva je podmnožinou peer produkcie. 
Peer production sa objavuje v spoločensko-technologickom prostredí, ktoré umožňuje tisícom jednotlivcov efektívne spolupracovať na tvorbe obsahu, ktorý je následne bezvýhradne poskytnutý verejnosti. Toto kolektívne úsilie je neformálne. Peer production je spoločné úsilie s neobmedzeným množstvom diskusie alebo zmien, ktoré môžu byť zapracované do výrobku. Avšak, tak ako v prípade Wikipédie, veľké množstvo, v skutočnosti väčšinu tohto spoločného úsilia vkladá relatívne malé množstvo oddaných a aktívnych jednotlivcov. Je to práve vytrvalá aktivita týchto jednotlivcov, ktorá určuje úspech daného projektu.
Fenomén peer production skúmajú viaceré organizácie ako napríklad P2P Foundation, ktorú prevádzkuje Michel Bauwens a Franco Iacomella.
Myšiarka močiarna

Myšiarka močiarna alebo sova močiarna (lat. "Asio flammeus") je druh z čeľade sovovitých. Je rozšírená v močaristej tundre celej holarktídy. Nepravidelne hniezdi aj na nížinách východného a západného Slovenska, preukázane v 1,20 % mapovacích kvadrátov. Počas obdobia migrácie bol zistený aj v severnejších kotlinách Slovenska, zimuje v skupinách v 8,40 % mapovacích kvadrátov.
Podľa Medzinárodnej únie na ochranu prírody a prírodných zdrojov myšiarka močiarna patrí medzi najmenej ohrozené druhy, trendy sa u myšiarky močiarnej zisťujú tradičnými metódami ťažko, má kočovný spôsob života. Celková populácia je klesajúca, stavy v Európe kolíšu ale z dlhodobého pohľadu sú stabilné, v Severnej Amerike je odhadovaný pokles rýchlosť &lt;20% za obdobie troch generácií (14.49 roka). Podľa tradičného "Vianočného sčítania vtákov" ("Christmas Bird Count", najdlhšie organizovaná dobrovoľná aktivita, kedy sa výsledky z veľkého územia získavajú za pomoci amatérskych pozorovateľov z radov bežných občanov, tzv občianska veda) je za posledných 50 rokov v severnej Amerike zaznamenaný pokles o 68.1%.
Opis.
Myšiarka močiarna meria 37 – , s rozpätím krídel 90 - . Váži 290 – 490 g.
Hlas.
Samec myšiarky močiarnej označuje svoje hniezdne teritórium tak, že vyletí do vzduchu, plachtí nad hniezdiskom a ozýva sa pritom hlbokým "bu-bu-bu-bu" alebo "du-du-du". Niekedy pritom tlieska krídlami. Hlas samice znie ako "tjäää-opp" alebo "grik".
Výskyt a stav na Slovensku.
Odhadovaný počet hniezdiacich párov je 0 – 50, zimujúcich jedincov 100 – 1 000. Druh je "fluktujúci". Ekosozologický status v roku 1995 "V" – zraniteľný. V roku 1998 "VU:B1,D1", "VU" – zraniteľný. V roku 2001 "VU" - zraniteľný. V roku 2014 "EN* D" - silne ohrozený. Európsky ochranársky status "SPEC3" – druhy, ktorých globálne populácie nie sú koncentrované v Európe, ale majú tam nevhodný ochranársky status. Stupeň ohrozenia "V" – zraniteľný druh.
Biotop.
Na Slovensku hniezdi v močiaroch pri rybníkoch, najmä na vlhkých lúkach s porastom ostríc "(Carex)" a s rozstrúsenými vŕbami v nadmorskej výške 102 - Počas zimy sa vyskytuje v poľnohospodárskej krajine.
Hniezdenie.
Na rozdiel od našich ostatných sov hniezdi myšiarka močiarna v otvorenej krajine, vždy na zemi, stavia si sama hniezdo a pri premnožení koristi zahniezdi aj v zimných mesiacoch. Zvyčajne hniezdia raz do roka, ak je dostatok koristi tak aj viackrát. Samica znáša 4 - 9 vajec každý druhý deň. Na znáške sedí už po znesení prvého vajca 24 - 29 dní. Samec jej a prvým vyliahnutým mláďatám prináša potravu, po vyliahnutí všetkých mláďat kŕmia obaja rodičia. Počas hniezdenia lovia aj cez deň. Samec aktívne stráži hniezdisko, naznačuje útok aj odvádzanie pozornosti. Mláďatá sú schopné letu 35 deň po vyliahnutí.
Potrava.
Živý sa najmä hrabošom poľným, menej ryšavkami "(Apodemus)", zriedkavo uloví hmyzožravce či vtáky.
Ochrana.
Je zákonom chránená, spoločenská hodnota je 10000 € .
Celldweller

Celldweller je americký elektronický rockový projekt z Detroitu, ktorého členmi sú multiinštrumentalista Klayton, ktorý bol frontmanom a skladateľom skupín Circle of Dust, Argyle Park a Angeldust (s Crissom Angelom). Hudba skupiny je rozličná, často označovaná ako elektronická rocková a zvyčajne označovaná ako kombinácia rocku a trance (hlavne ich prvotná tvroba). Skladby skupiny Celldweller sa mnohokrát objavujú vo filmoch, traileroch, televíznych show a videohrách.
Ocenenia.
Debutový album vyhral sedem cien v roku 2004 Just Plain Folks Music Awards: